બુકિંગના સાત દિવસ પહેલા ભાડા જેટલી ડિપોઝીટનો ડીડી તંત્રમાં જમા કરવવાનો રહેશે. તેમાં પણ ખાસ તો બુકિંગ કરાવનાર વ્યક્તિ કે સંસ્થા જ્યારે બુકિંગ કરાવવા માટે ફોર્મ ભરે ત્યારે કાર્યક્રમ કે નાટકનું નામ અથવા ટાઇટલ ફર‌િજયાતપણે ફોર્મમાં લખવાનાં રહેશે. અત્યાર સુધી આ મામલે તંત્ર સાથે છેતર‌િપંડી કરાતી હતી, પરંતુ હવેથી ફોર્મમાં દર્શાવ્યા કરતાં અલગ પ્રકારથી કાર્યક્રમ કે નાટક કરવા દેવામાં આવશે નહીં તેવી પણ કડકાઇ નવા નિયમમાં કરાતાં કેટલાક આયોજકોમાં ચણભણ ઊઠી છે. આવતી કાલે સાંજે ચાર વાગ્યે ઠાકોરભાઇ દેસાઇ હોલમાં આ આયોજકોએ તાકીદની બેઠક બોલાવી છે, જેમાં કોર્પોરેશનના નવા નિયમોનો વિરોધ કરીને તે સંદર્ભમાં કાર્યક્રમો જાહેર કરાશે.